Yeri (Aşıq Alı)
Gözəl, sən ki seyrangaha çıxıbsan,
Gəl belə sallanma, yolu düz yeri.
Cananım, cövrünə can saxlamışam -
Ömrüm budağının gülün üz, yeri

Can qurban sənintək vəfalı dosta,
Həsrətin çəkməkdən olmuşam xəstə.
Qazdır məzarımı su yolu üstə,    
Hər gəlib getdikcə dolan, gəz, yeri.

Alıyam, yurdumu el-el gəzərəm,
Çarəsiz dərdlərə dərman yazaram.
Gətirmişəm tirmə şallar, bəzərəm,
Sən yaxana qızıl düymə düz, yeri. 

Qoşmalar